CELEX: 52009PC0381
Language: mt
Date: 2009-07-22
Title: Proposta għal deċiżjoni tal-Kunsill dwar il-pożizzjoni li għandha tiġi adottata mill-Komunitajiet u l-Istati Membri tagħhom fi ħdan il-Kunsill ta' Kooperazzjoni mwaqqaf mill-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina min-naħa l-oħra, fir-rigward tal-adozzjoni ta' Rakkomandazzjoni dwar l-implimentazzjoni tal-Aġenda ta' Azzjoni tal-UE u l-Ukraina u ta’ Deċiżjoni dwar it-twaqqif ta' Kumitat Konġunt.

Avviż Legali Importanti

|

52009PC0381

Proposta għal deċiżjoni tal-Kunsill dwar il-pożizzjoni li għandha tiġi adottata mill-Komunitajiet u l-Istati Membri tagħhom fi ħdan il-Kunsill ta' Kooperazzjoni mwaqqaf mill-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina min-naħa l-oħra, fir-rigward tal-adozzjoni ta' Rakkomandazzjoni dwar l-implimentazzjoni tal-Aġenda ta' Azzjoni tal-UE u l-Ukraina u ta’ Deċiżjoni dwar it-twaqqif ta' Kumitat Konġunt.  /* KUMM/2009/0381 finali */  

	[pic] | KUMMISSJONI TAL-KOMUNITAJIET EWROPEJ |Brussel 22.7.2009KUMM(2009) 381 finaliProposta għalDEĊIŻJONI TAL-KUNSILLdwar il-pożizzjoni li għandha tiġi adottata mill-Komunitajiet u l-Istati Membri tagħhom fi ħdan il-Kunsill ta' Kooperazzjoni mwaqqaf mill-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina min-naħa l-oħra, fir-rigward tal-adozzjoni ta' Rakkomandazzjoni dwar l-implimentazzjoni tal-Aġenda ta' Azzjoni tal-UE u l-Ukraina u ta’ Deċiżjoni dwar it-twaqqif ta' Kumitat Konġunt.MEMORANDUM TA’ SPJEGAZZJONIMatul dawn l-aħħar snin, il-Politika Ewropea tal-Viċinat (PEV) ippermettiet lill-UE u lis-sħab tagħha li japprofondixxu l-kooperazzjoni ta' bejniethom u jiddirezzjonawha aħjar lejn il-ħtiġijiet u l-ambizzjonijiet ta’ dawn l-istess sħab. Fir-rigward tal-Ukraina, il-ħidma konġunta tant intensifikat li jkun xieraq li r-relazzjonijiet bejn l-UE u l-Ukraina jidħlu aktar fil-fond.L-ewwel relazzjonijiet kuntrattwali bejn l-Ukraina u l-UE ġew stabbiliti fl-1994 meta l-partijiet iffirmaw il-Ftehim bilaterali ta' Sħubija u Kooperazzjoni tal-UE u l-Ukraina. Il-ftehim daħal fis-seħħ fl-1998. Bil-ħolqien tal-PEV, l-UE u l-Ukraina għażlu li jiżviluppaw ir-relazzjonijiet tagħhom bl-għajnuna tal-Pjan ta' Azzjoni tal-UE u l-Ukraina, li ġie adottat fi Frar tal-2005. L-implimentazzjoni ġiet sorveljata kemm b'mod konġunt kif ukoll permezz ta' rapporti annwali dwar il-progress mill-Kummissjoni Ewropea.F'Marzu tal-2007, l-UE u l-Ukraina nedew negozjati dwar ftehim ġdid: Ftehim ta' Assoċjazzjoni li se jissostitwixxi u jmur lil hinn mill-Ftehim ta' Sħubija u Kooperazzjoni tal-1998. Wara l-adeżjoni tal-Ukraina fl-Organizzazzjoni Dinjija tal-Kummerċ, in-negozjati inkludew komponent dwar l-istabbiliment ta' Żona ta' Kummerċ Ħieles mal-UE li tkun profonda u komprensiva. In-negozjati dwar il-Ftehim ta' Assoċjazzjoni kienu għadhom għaddejjin waqt li dan id-dokument kien għadu qiegħed jinkiteb u x'aktarx li r-ratifika tiegħu tieħu xi snin aktar qabel Ftehim komplut ikun jista' jidħol fis-seħħ.Fil-Konklużjonijiet tiegħu tal-2008, il-Kunsill għamel enfasi fuq ir-rwol ewlieni tal-Pjanijiet ta' Azzjoni li jressqu sħab l-UE aktar qrib lejha. Il-pjanijiet ta’ Azzjoni jagħtu sustanza operattiva lir-relazzjonijiet kuntrattwali bejn l-UE u s-sħab tagħha u qegħdin isiru wkoll punti ta’ referenza importanti għall-komunità ta’ donaturi. Hekk kif dawn ir-relazzjonijiet jidħlu aktar fil-fond u kif jinkisbu xi wħud mill-għanijiet filwaqt li jsir ftehim dwar oħrajn ġodda, jeħtieġ għodod ġodda. Il-prerekwiżiti huma linja bażi suffiċjenti għall-implimentazzjoni tal-Pjan ta' Azzjoni eżistenti, progress li jintwera fl-implimentazzjoni u provi ta‘ valuri u interessi kondiviżi. Is-Samit tal-UE u l-Ukraina li seħħ f'Pariġi, f'Settembru tal-2008, laqa’ il-fatt li, minn mindu ġie adottat il-Pjan ta' Azzjoni tal-UE u l-Ukraina fl-2005, is-sħubija bejniethom imxiet 'il quddiem b'mod konsiderevoli f'kull qasam ta' interess komuni.Fuq il-bażi ta’ dak ta’ hawn fuq u l-progress sostanzjali fin-negozjati dwar Ftehim ta' Assoċjazzjoni, is-Samit għamel sejħa għall-iżvilupp ta' strument prattiku ġdid biex jieħu post il-Pjan ta' Azzjoni tal-UE u l-Ukraina.F'Diċembru tal-2008, tnedew negozjati dwar dan l-istrument, l-Aġenda ta' Assoċjazzjoni li se tieħu post il-Pjan ta' Azzjoni attwali u tħejji għal, u tiffaċilita, l-implimentazzjoni bikrija tal-Ftehim ta' Assoċjazzjoni l-ġdid tal-UE u l-Ukraina, meta dan jidħol fis-seħħ.L-esperjenza miksuba matul l-implimentazzjoni tal-Pjan ta' Azzjoni turi li għandu jitħejja dokument ikkalibrat aktar fil-qrib għall-kapaċitajiet u l-ambizzjonijiet tal-pajjiżi sħab, filwaqt li jippromwovi wkoll passi li jistgħu jintlaħqu fid-direzzjoni ta’ konvergenza tar-regoli mal-leġiżlazzjoni u l-istandards tal-UE. In-natura ewlenija tal-Pjanijiet ta’ Azzjoni, jiġifieri, li huma speċifiċi, marbutin biż-żmien u orjentati lejn l-azzjoni, għandha tinżamm u tittejjeb.B'analoġija mal-proċeduri li ġew adottati għall-approvazzjoni tal-Pjanijiet ta' Azzjoni tal-PEV, notevolment il-Pjan ta' Azzjoni tal-UE u l-Ukraina (il-Konklużjonijiet tal-Kunsill tal-14 ta' Ġunju 2004), l-Aġenda ta' Assoċjazzjoni se tiġi approvata mill-Kunsill u sussegwentament mill-Kunsill ta' Kooperazzjoni rispettiv. Għalhekk, il-Kummissjoni Ewropea qed tehmeż it-test ta' proposta għal Deċiżjoni tal-Kunsill dwar il-pożizzjoni li se tittieħed mill-Komunitajiet u l-Istati Membri tagħhom fi ħdan il-Kunsill ta' Kooperazzjoni tal-UE u l-Ukraina, fir-rigward tal-adozzjoni ta' Rakkomandazzjoni dwar l-implimentazzjoni tal-Aġenda ta' Assoċjazzjoni annessa.Barra minn hekk, jinħtieġ Kumitat biex jirrevedi l-progress li sar fl-implimentazzjoni tal-Aġenda ta' Assoċjazzjoni kif ukoll ta' prijoritajiet futuri u ta' kwalunkwe aġġustamenti meħtieġa. Il-Kummissjoni Ewropea, fl-istennija tal-arranġamenti finali miftiehma għall-Ftehim ta' Assoċjazzjoni tal-UE u l-Ukraina, tipproponi li l-Kunsill ta' Kooperazzjoni tal-UE u l-Ukraina jistabbilixxi Kumitat Konġunt fil-livell ta' Uffiċjali Għolja.Għalhekk, Il-Kummissjoni Ewropea titlob lill-Kunsill sabiex jadotta l-proposta mehmuża għal Deċiżjoni tal-Kunsill.Proposta għalDEĊIŻJONI TAL-KUNSILLdwar il-pożizzjoni li għandha tiġi adottata mill-Komunitajiet u l-Istati Membri tagħhom fi ħdan il-Kunsill ta' Kooperazzjoni mwaqqaf mill-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukraina min-naħa l-oħra, fir-rigward tal-adozzjoni ta' Rakkomandazzjoni dwar l-implimentazzjoni tal-Aġenda ta' Azzjoni tal-UE u l-Ukraina u ta’ Deċiżjoni dwar it-twaqqif ta' Kumitat Konġunt.IL-KUNSILL TAL-UNJONI EWROPEA,Wara li kkunsidra l-Artikolu 1 tad-Deċiżjoni tal-Kunsill u tal-Kummissjoni 98/149/KE, KEFA, Euratom: tas-26 ta' Jannar 1998 dwar il-konklużjoni tal-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, fuq naħa, u l-Ukraina, fuq in-naħa l-oħra,Wara li kkunsidra l-proposta mill-Kummissjoni[1]Billi:1.  Il-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa, u l-Ukraina, min-naħa l-oħra, ġie ffirmat fl-14 ta’ Ġunju 1994 u daħal fis-seħħ fl-1 ta' Marzu 1998.2.  Attwalment, il-Komunitajiet Ewropew flimkien mal-Istati Membri tagħhom bħalissa qegħdin jinnegozzjaw dwar Ftehim ta' Assoċjazzjoni mal-Ukrajna.3.  Il-Partijiet bi ħsiebhom jimplimentaw Aġenda ta' Assoċjazzjoni tal-UE u l-Ukaina, li se tieħu post il-Pjan ta' Azzjoni tal-UE u l-Ukraina attwali u tħejji għal, u tiffaċilita l-implimentazzjoni bikrija tal-Ftehim ta' Assoċjazzjoni l-ġdid tal-UE u l-Ukraina, permezz ta' ftehim dwar passi konkreti lejn il-kisba tal-għanijiet tiegħu.4.  Jinħtieġ Kumitat biex jirrevedi l-progress li sar fl-implimentazzjoni tal-Aġenda ta' Assoċjazzjoni kif ukoll ta' prijoritajiet futuri u ta' kwalunkwe aġġustamenti meħtieġa. Dan il-Kumitat Konġunt se jopera fil-livell ta' Uffiċjali Għolja u għandu jitwaqqaf mill-Kunsill ta' Kooperazzjoni tal-UE u l-Ukraina.IDDEĊIEDA KIF ĠEJArtikolu UnikuIl-pożizzjoni li għandha tiġi adottata mill-Komunitajiet u l-Istati Membri tagħhom fi ħdan il-Kunsill ta' Kooperazzjoni mwaqqaf mill-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa, u l-Ukraina, min-naħa l-oħra, fir-rigward tal-implimentazzjoni tal-Aġenda ta' Assoċjazzjoni tal-UE u l-Ukraina, għandha tkun bbażata fuq l-abbozz tar-Rakkomandazzjoni tal-Kunsill ta' Kooperazzjoni anness ma' din id-Deċiżjoni Kwalunkwe modifikazzjonijiet sussegwenti għall-partijiet operattivi tal-Aġenda ta' Assoċjazzjoni mill-Kunsill ta' Kooperazzjoni għandhom isiru fuq il-bażi ta' koordinazzjoni tal-Komunità u l-Istati Membri tagħha, kif inhu xieraq.Magħmul fi Brussell, 22.7.2009.Għall-KunsillIl-PresidentANNESS 1 Abbozz ta'rakkomandazzjoni dwar l-implimentazzjoni tal-Aġenda ta' Assoċjazzjoni tal-UE u l-UkrainaIl-Kunsill ta' Kooperazzjoni tal-UE u l-Ukraina,Wara li kkunsidra l-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom min-naħa, u l-Ukraina min-naħa l-oħra – minn issa ‘l quddiem il-Ftehim ta' Sħubija u Kooperazzjoni - u b'mod partikolari l-Artikolu 85 tiegħu,Billi:5.  L-Artikolu 85 tal-Ftehim ta’ Sħubija u Kooperazzjoni jagħti s-setgħa lill-Kunsill ta' Kooperazzjoni li jagħmel rakkomandazzjonijiet xierqa permezz ta' ftehim bejn iż-żewġ Partijiet.6.  Skont l-Artikolu 102 tal-Ftehim ta’ Sħubija u Kooperazzjoni, il-Partijiet għandhom jieħdu kwalunkwe miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u għandhom jaraw li l-għanijiet stipulati fil-Ftehim jinkisbu.7.  Attwalment, il-Partijiet fil-Ftehim ta' Sħubija u Kooperazzjoni qegħdin jinnegozzjaw dwar Ftehim ta' Assoċjazzjoni, li jinkludi Żona ta' Kummerċ Ħieles profonda u komprensiva.8.  Il-Partijiet fil-Ftehim ta’ Sħubija u Kooperazzjoni ftiehmu dwar it-test tal-Aġenda ta' Assoċjazzjoni tal-UE u l-Ukraina.9.  L-Aġenda ta' Assoċjazzjoni tal-UE u l-Ukraina se tieħu post il-Pjan ta' Azzjoni attwali tal-UE u l-Ukraina u se tħejji għad-dħul fis-seħħ bikri tal-Ftehim ta' Assoċjazzjoni l-ġdid tal-UE u l-Ukraina u tiffaċilitah, permezz tal-elaborazzjoni ta' ftehim dwar passi konkreti li se jipprovdu gwida prattika għal dawn it-tħejjijiet u għal din l-implimentazzjoni.10.  L-Aġenda ta' Assoċjazzjoni għandha l-għan doppju li tistabbilixxi passi konkreti għat-tħejjija tal-Ftehim ta' Assoċjazzjoni, u li tipprovdi qafas usa’ għall-għan ġenerali li tinkiseb assoċjazzjoni politika u aktar integrazzjoni ekonomika bejn l-Ukraina u l-UE.11.  L-Aġenda ta' Assoċjazzjoni hija dokument operattiv, li se jiġi rivedut kif meħtieġ fuq il-bażi tar- reviżjonijiet dwar il-progress li jissemmew fit-Taqsima 3.9 tal-Aġenda ta' Assoċjazzjoni u biex ikunu jistgħu jinkisbu l-għanijiet ġenerali tagħha.ADOTTA R-RAKKOMANDAZZJONI LI ĠEJJA:Artikolu UnikuIl-Kunsill ta' Kooperazzjoni jirrakkomanda li l-Partijiet jimplimentaw l-Aġenda ta' Assoċjazzjoni tal-UE u l-Ukraina annessa, safejn din l-implimentazzjoni tkun iddirezzjonata lejn it-tħejjijiet għall-Ftehim ta' Assoċjazzjoni l-ġdid tal-UE u l-Ukraina, u l-implimentazzjoni tiegħu.Magħmul fi […]Għall-Kunsill ta’ KooperazzjoniIl-PresidentANNESS 2Abbozz tad-deċizjoni dwar it-twaqqif ta' Kumitat KonġuntIl-Kunsill ta' Kooperazzjoni tal-UE u l-Ukraina,Wara li kkunsidra l-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa, u l-Ukraina, min-naħa l-oħra – minn issa ’l quddiem il-Ftehim ta' Sħubija u Kooperazzjoni - u b'mod partikolari l-Artikolu 88 tiegħu,Billi:12.  L-Artikolu 88 tal-Ftehim ta' Sħubija u Kooperazzjoni jagħti s-setgħa lill-Kunsill ta' Kooperazzjoni li jistabbilixxi kwalunkwe kumitat jew korp speċjali ieħor biex jassistih fit-twettiq tad-dmirijiet tiegħu u se jiddetermina l-kompożizzjoni u d-dmirijiet ta' dawn il-kumitati jew korpi speċjali u kif għandhom joperaw.13.  Attwalment, il-Partijiet fil-Ftehim ta' Sħubija u Kooperazzjoni qegħdin jinnegozjaw dwar Ftehim ta' Assoċjazzjoni, li jinkludi Żona ta' Kummerċ Ħieles profonda u komprensiva.14.  Il-Partijiet tal-Ftehim ta’ Sħubija u Kooperazzjoni ftiehmu dwar it-test tal-Aġenda ta' Assoċjazzjoni tal-UE u l-Ukraina.15.  Jinħtieġ Kumitat biex jirrevedi l-progress li sar fl-implimentazzjoni tal-Aġenda ta' Assoċjazzjoni kif ukoll ta' prijoritajiet futuri u ta' kwalunkwe aġġustamenti meħtieġa. Dan il-Kumitat Konġunt se jopera fil-livell ta' Uffiċjali Għolja.IDDEĊIEDA KIF ĠEJ:Artikolu UnikuIl-Kunsill ta' Kooperazzjoni jwaqqaf Kumitat Konġunt fil-livell ta' Uffiċjali Għolja. Dan il-Kumitat Konġunt se jirrevedi l-progress li sar fl-implimentazzjoni tal-Aġenda ta' Assoċjazzjoni kif ukoll ta' prijoritajiet futuri u ta' kwalunkwe aġġustamenti meħtieġa fl-Aġenda ta' Assoċjazzjoni .Il-Kumitat Konġunt għandu jiltaqa' b'mod regolari, minn tal-inqas darba fis-sena.Magħmul fi […]Għall-Kunsill ta’ KooperazzjoniIl-President [1] ĠU xxxxxxxx